Frigivelse af anlægsbevilling til udbygning af asfaltfunktionskontrakt - 2015 
Sagsfremstilling 
3.      Frigivelse af anlægsbevilling til udbygning af asfaltfunktionskontrakt - 2015  
                                                                                                                        Åbent 
Sagsnr.: 326-2015-25365       J.nr.: 05.01.08            Maiken Thygesen.: 326-2015-191143 
  
[adresse] 
I Kalundborg Kommune vedligeholdes størsteparten af kommunens veje - fortrinsvis vejene på landet - inden for en 
funktionskontrakt, som er indgået med Pankas A/S for en periode på i alt 15 år. Kontrakten blev indgået i 2010.  
  
I forbindelse med indgåelse af funktionskontrakten blev det besluttet inden for en 15-års periode at hæve niveauet på
kommunens veje til en nærmere beskrevet funktionstilstand, og det blev besluttet, at de fleste af vejene som 
udgangspunkt skulle udføres med en overfladebelægning (OB) bestående af et bindemiddel og en stenbelægning. 
  
Det har vist sig, at der på en række meget trafikerede veje er behov for en stærkere belægning, og derfor blev det i 
forbindelse med budgetaftalen for Budget 2015-2018 besluttet at sikre en bedre belægningskvalitet på disse veje. 
Samtidig blev det besluttet at benytte en anden og dyrere type belægning på kommunale stier af hensyn til brugerne. 
  
Der er i alt fastlagt en anlægsramme på 0,7 mio. kr. til udvidelse af kontrakten med Pankas A/S, og på den 
baggrund er der udarbejdet et tillæg til funktionskontrakten vedrørende asfaltvedligeholdelsen af kommunale veje på 
landet.  
  
I 2015 forventes der udført forstærket asfaltbelægninger på strækninger af vejene [adresse], [adresse], [adresse] 
(Kalundborg), Mullerupvej, Omfartsvejen (Gørlev), og [adresse]. Derudover får et stort antal stier den nye belægning. 
  
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Direktøren for det tekniske område indstiller, 
  
1. at der frigives en anlægsbevilling på i alt 700.000 kr. finansieret af det afsatte rådighedsbeløb i 2015 til 
supplement af asfaltfunktionskontrakten, og 
2. at rådighedsbeløbene frigives for alle årene 2015 - 2025 (700.000 kr. pr. år.). 
  
ØKONOMISKE KONSEKVENSER 
Økonomichefen bemærker, at der i budget 2015 er afsat et rådighedsbeløb på 700.000 kr. til anlægsaktiviteter i 
forbindelse med udbygning af asfaltkontrakt. Efter frigivelsen udgør restrådighedsbeløbet 0 kr. 
  
  
  
Teknik- og Miljøudvalgets møde den 10. august 2015: 
Udvalget vedtog at anbefale indstillingen fra chefen for Vej, Ejendom og Affald. 
